hu hu hu hu en hu hu hu hu hu hu hu hu hu hu en hu en hu hu hu hu hu hu hu hu en hu hu en en hu hu de hu de hu de hu hu hu hu hu hu en hu hu hu hu hu hu hu en en en hu hu
Esküvői forgatókönyv 7 tipp hozzá - csodaszép esküvő
Első dolog, hogy akivel a forgatókönyvet írod, az a ceremóniamester, vőfély, esetleg az esküvő szervező legyen. Ők koordinálják az esküvőt, ezért övék az elsődleges döntési kör a lebonyolítást illetően. Fogadd el a tanácsaikat, hiszen ezzel foglalkoznak. Ha vőfély lesz az esküvődön, közel sem biztos, hogy egy pontos excelt fogtok kapni. Létezik olyan vőfély, akinek takkra megy minden fejből vagy kézzel írott papírból. Kényelmetlen, de ettől még természeten lehet jó és profi szakember!
Az esküvő szervezésében és lebonyolításában a mindenki által birtokolt információ segíteni fog, ennek hiánya csak kérdezősködést, káoszt okozhat. Ha nem egyeztetitek ötleteiteket, álmaitokat az összes esküvői szolgáltatóval, akivel dolgoztok, az hatalmas problémát okozhat. A rosszul időzítés szintén bajt fog okozni. Nekem volt szerencsém olyan esethez, hogy percre kiszámoltak mindent, de elfelejtették a templomitól az esküvői helyszínig a 30 perc utat belekalkulálni. Ilyenkor hatalmas küzdelem számunkra visszahozni az „esküvőt” hiszen rengeteg dolog történik, gyorsan esteledik és az aznapi fotózás nagyon könnyen elugorhat ezek miatt. De például be nem kalkulált forróság miatt.
Pontos esküvői helyszín (esetleg útvonal)
Polgári szertartás időpontja és helye
Templomi szertartás időpontja és helye
A szervezési feladatokat időrendi sorrendbe szedd. A szervezés előrehaladásával pedig folyamatosan frissítsd a forgatókönyvet! Így mindig átlátható és pontos képed lesz arról, hogyan áll a szervezés és mi lesz a következő lépés, ha probléma merül fel, könnyedén átlátható és megoldható lesz. Én személy szerint, ha találok kérdést és hibát, általában jelzem feléd. És ez nem azért van, hogy okoskodni szeretnék, hanem azért, hogy maradéktalanul és lehetőleg hibamentesen teljesüljön életetek legszebb napja!
Esküvői forgatókönyv a 7 tipp
Tartalmazza az összes fontos eseményt. Az egyes események pontos időpontjait mettől – meddig időintervallumát!
Írd fel és gondold át az esküvő menetét, minek mennyi időszükséglete lehet!
Egyes feladatokat az adott profi esküvői szolgáltató tud pontosan megmondani mennyi ideig zajlik, tehát ne te találd ki! Ez azért fontos, mert te azt hiszed, hogy félóra egy esküvői fotózás, közben én egy órát kötelezően rá kell szánnom (inkább többet), amihez hozzájön az esetleges utazás ideje is. De igaz ez a fodrászra, sminkesre vagy a vacsora időtartamára is. Feltétlenül gondolj arra, hogy előtte-utána mennyi időre lehet szükség, az utána lévő esemény pontos kezdéséhez.
Ne oszd be az időt percre pontosan (15-30 perc legyen a legrövidebb szakasz) Legyenek benne időtartalékok. Így az ad –hoc pillanatok lehetőségét is megteremted. (Ez lehet akár egy váratlan baráti nászajándék átadás is!)
A feladatok felelőseit jelöld meg, mikor, ki, mit, mivel, hol! Az elérhetőségeket, a pontos címeket, telefonszámokat!
Mérd le az utazási, átállási időket is ráhagyással (forgalommal is számolj!)
Minden olyan kiegészítő információt, ami szükséges lehet egy-egy feladathoz (pl.: valakit szeretnétek felköszönteni, mert éppen aznap van születésnapja, ilyenkor érdemes leírni, hogy hol ül majd az illető amellett, hogy hány órakor várjátok a tortát és az mikor érkezik majd meg az étterembe stb.)
Hiába van a fejedben az álomesküvő, ha a pontos terveidről csak te tudsz! Ha régebbi vágású vőfélytől nem kapsz excelt, vagy word-öt akkor feltétlen vond be és találjátok ki közösen a lebonyolítást. Forgatókönyv nélkül nincs esküvő ma már! A profi szolgáltató nemcsak attól profi, hogy a párral foglalkozik, hanem azért is, mert a vendégekkel és velem szolgáltatóval is törődik. Esküvői forgatókönyv nélkül ma már ez lehetetlen, nélküle nehezebb dolgozni mindenkinek. Ha a fentieket betartod, akkor megszabadulsz az esküvő napján a felesleges szervezkedési terhektől. És végül alul a letölthető verzió, melyet használhatsz sablonként. Ha tetszett a cikk lájkold, és nézz szét, lehet,hogy megtaláltad az esküvői fotósodat!
Klikk ide a letöltéshez (xlsx):
Az esküvő – volt menyasszonyaimat kérdeztem
A menyasszonyi ruha mit üzen a viselőjéről?
Leave a Reply Kilépés a válaszból
Az e-mail címet nem tesszük közzé. A kötelező mezőket * karakterrel jelöltük
A nevem, e-mail címem, és weboldalcímem mentése a böngészőben a következő hozzászólásomhoz.
Készülj fel a nagy napra!
Közös program esküvő előtt
Az esküvő – volt menyasszonyaimat kérdeztem
Az esküvő szervező, amit tudnod érdemes róla!
Csodaszép esküvő - Esküvő bárhol bármikor 2022 © minden jog fenntartva
A weboldalon cookie-kat használok, ezek segítenek a legjobb szolgáltatás nyújtásában. A honlap további használatával ezt és az adatkezelési szabályzatot jóváhagyod.ElfogadomNemBővebben